Katika programu ya Google, maneno kama vile 'kupiga chafya' yameongeza dalili za virusi vya corona katika kipindi cha mwezi mmoja uliopita, suala ambalo linaleta shaka kutofautisha kati ya dalili za virusi hivyo vipya na dalili nyingine za magonjwa ya mapafu kama vile homa ya kawaida.  

''Watu wanapaswa kujua kwamba virusi vya corona au Covid 19  ni mojawapo ya homa, hivyobasi vina dalili nyingi zinazofanana na homa ya kawaida'', alisema Paulo Ramos mtaalam wa magonjwa ya kuambukizwa  katika taasisi ya Fiocruz  Recife, nchini Brazil.

"Lazima uwe makini iwapo unahisi tatizo la kupumua. Hatua hiyo ina maana kwamba ugonjwa huo unatatiza, ni muhimu kutafuta msaada wa kimatibabu kwa haraka," anafafanua zaidi mtaalam huyo.

''Ukiwa na shaka, shauriana na fuata mwongozo uliotolewa na nchi yako''. 

Tofauti kati ya coronavirus na homa na kawaida

Ugonjwa unoasababisha SARS-Cov-2 virus, kwa jina covid-19, ni ugonjwa wa mapafu ambao huanza kupitia dalili kama vile joto mwilini  na kikohozi kik... Endelea na makala kwa vibambo vingine 4000 isizidi:
avu  na baada ya wiki moja kinaweza kusababisha tatizo la kushindwa kupumua.

Kulingana na uchanganuzi uliofanywa na shirika la afya duniani WHO, utafiti uliofanyiwa wagonjwa 56,000, asilimia 80 ya wale walioambukizwa  hupata dalili zisizo kali kama vile kukohoa, joto mwilini na mara nyingine  homa ya mapafu, asilimia 14  hupatwa na dalili kali , kama vile tatizo la kupumua huku asilimia sita wakikumbwa na tatizo la mapafu kushindwa kufanya kazi na viungo vingine mwilini na hata kusababisha kifo.

Miongoni mwa dalili nyingi zinazoripotiwa na wagonjwa , asilimia 88 wamedai kuwa na joto mwilini, asilimia 68 wameripoti kikohozi kikavu  huku asilimia 38 wakiripoti uchovu.

Tatizo la kupumua liliwapata asilimia 19 ya wagonjwa  huku wagonjwa wengine asilimia 13 wakiripoti visa vya kuumwa na kichwa. 

Asilimia  4 ya wagonjwa walioambukizwa virusi hivyo waliripoti kuharisha.

Iwapo unahisi hofu ya kuambukizwa virusi vya corona hizi ndio dalili

Hatahivyo virusi vingine vingi vinaweza kusababisha kikohozi , joto mwilini, kuwashwa na koo , kuumwa na kichwa na kuhisi uchovu mwilini.

 "Kuna takriban virusi 200 tofauti vinavyoweza kusababisha dalili  za homa , hivyo ni pamoja na virusi vya homa ya kawaida , hatua inayomaanisha kwamba mara kwa mara unaweza kuwa na homa ya kawaida lakini kuhisi  dalili kidogo ambazo unaweza kudhania kuwa homa ya kawaida badala ya ile ya virusi vya corona'', alisema mtaalam wa magonjwa ya Jonathan Ball akizungumza na BBC.

Coronavirus: Habari njema ni kwamba…

Wataalam wanasema kwamba dalili hizo zinafaa kuchunguzwa na iwapo hazitakuwa na nguvu zinaweza kutibiwa nyumbani.

Uangalifu maalum unapaswa kupewa wazee na watu wenye kinga ya chini  na unatakiwa kuwasiliana na mtaalamu wa matibabu iwapo kuna shaka yoyote.

''Homa ya kawaida ndio inayotufanya kuhisi maumivu ya misuli. Na hiyo hukaa katika mwili wa bindamu kati ya siku tatu hadi tano. Hii ni ishara kwamba ni homa ya kawaida'', alisema rais wa taasisi ya magonjwa ya maambukizi nchini Brazil.

Baadhi ya virusi vinaweza kuendelea kuishi...